Η **Fiat S.p.A.** (Fabbrica Italiana Automobili Torino) ήταν ιταλική εταιρεία χαρτοφυλακίου της οποίας η αρχική, όπως και οι βασικές δραστηριότητες αφορούσαν την αυτοκινητοβιομηχανία. Τη διαδέχθηκε η Fiat Chrysler Automobiles NV (FCA). Ο όμιλος Fiat περιείχε αρκετές μάρκες όπως Ferrari (από τις 3 Ιανουαρίου 2016 έγινε ανεξάρτητη), Maserati, Fiat, Alfa Romeo, μάρκες του ομίλου Chrysler, και πολλές άλλες. Στις 29 Ιανουαρίου 2014 ανακοινώθηκε ότι η Fiat S.p.A. (πρώην ιδιοκτήτης του ομίλου Fiat) επρόκειτο να συγχωνευθεί σε μια νέα εταιρεία χαρτοφυλακίου με έδρα την Ολλανδία με την επωνυμία Fiat Chrysler Automobiles NV (FCA), πραγματοποιήθηκε πριν από το τέλος του 2014. Η Fiat Chrysler Automobiles έγινε ο νέος ιδιοκτήτης του ομίλου Fiat. Την 1η Αυγούστου του 2014, η Fiat S.p.A. έλαβε την απαραίτητη έγκριση των μετόχων για να προχωρήσει στη συγχώνευση (που ακολούθησε την έγκριση του συμβουλίου). Η συγχώνευση τέθηκε σε ισχύ στις 12 Οκτωβρίου 2014.

Ιστορία
-------

### Προέλευση

Η Fiat ιδρύθηκε το 1899 από μια ομάδα επενδυτών, συμπεριλαμβανομένου του Τζιοβάνι Ανιέλι. Κατά τη διάρκεια της μακραίωνης ιστορίας της, η Fiat έχει κατασκευάσει σιδηροδρομικές μηχανές και βαγόνια, στρατιωτικά οχήματα, γεωργικούς ελκυστήρες και αεροσκάφη. Το 2013, η Fiat (μαζί με την Chrysler) ήταν η δεύτερη μεγαλύτερη ευρωπαϊκή αυτοκινητοβιομηχανία με βάση τον όγκο παραγωγής, και η έβδομη στον κόσμο μπροστά από τις Honda, Όμιλο PSA, Suzuki, Renault και Daimler AG. Με τα χρόνια, η Fiat έχει αποκτήσει πολυάριθμες άλλες αυτοκινητοβιομηχανίες. Απέκτησε τη Lancia το 1969, έγινε μέτοχος της Ferrari το 1969, πήρε τον έλεγχο της Alfa Romeo από την ιταλική κυβέρνηση το 1986, αγόρασε τη Maserati το 1993 και έγινε η απόλυτη ιδιοκτήτρια του ομίλου Chrysler το 2014. Η Fiat παρήγαγε αυτοκίνητα σε δώδεκα μάρκες: Abarth, Alfa Romeo, Chrysler, Dodge, Ferrari, Fiat, Fiat Professional, Jeep, Lancia, Maserati, Ram Trucks και SRT.

Το 1970, η Fiat απασχολούσε πάνω από 100.000 εργαζομένους στην Ιταλία, όταν η παραγωγή της έφθασε στο υψηλότερο αριθμό, 1,4 εκατομμύρια αυτοκίνητα, στη χώρα. Από το 2002, η Fiat κατασκεύασε πάνω από 1 εκατομμύριο οχήματα σε έξι εργοστάσια στην Ιταλία. Τα αυτοκίνητα μάρκας Fiat έχουν κατασκευαστεί σε διάφορες τοποθεσίες σε όλο τον κόσμο. Έξω από την Ιταλία, η μεγαλύτερη χώρα παραγωγής ήταν η Βραζιλία, όπου η μάρκα Fiat ήταν ο ηγέτης της αγοράς. Ο όμιλος είχε επίσης εργοστάσια στην Αργεντινή, την Πολωνία και το Μεξικό (όπου τα οχήματα μάρκας Fiat που κατασκευάζονταν στα εργοστάσια που ανήκαν και λειτουργούσαν από την Chrysler για εξαγωγή προς τις ΗΠΑ, τη Βραζιλία, την Ιταλία και σε άλλες αγορές) και μια μακρά ιστορία κατασκευής των προϊόντων της σε άλλες χώρες. Είχε επίσης πολλές συμμαχίες και κοινοπραξίες σε όλο τον κόσμο, οι κυριότερες από τις οποίες βρίσκονταν στη Σερβία, τη Γαλλία, την Τουρκία, την Ινδία και την Κίνα.

Ο Τζιάνι Ανιέλι, ο εγγονός του ιδρυτή Τζιοβάνι Ανιέλι, ήταν πρόεδρος της Fiat από το 1966 μέχρι το 1996. Στη συνέχεια υπηρέτησε ως επίτιμος πρόεδρος από το 1996 μέχρι το θάνατό του στις 24 Ιανουαρίου του 2003. Το διάστημα κατά το οποίο ο Τσέζαρε Ρομίτι υπηρέτησε ως πρόεδρος. Τον διαδέχθηκε σύντομα ο Πάολο Φρέσκο, ο οποίος υπηρέτησε ως πρόεδρος και ο Πάολο Κανταρέλα ως Διευθύνων Σύμβουλος. Ουμπέρτο Ανιέλι στη συνέχεια ανέλαβε ως πρόεδρος από το 2003 έως το 2004. Μετά το θάνατο του Ουμπέρτο Ανιέλι στις 28 Μαΐου του 2004, ο Λούκα Κορντέρο ντι Μοντετζέμολο ονομάστηκε πρόεδρος, με τον κληρονόμο του Ανιέλι, Τζον Έλκαν να γίνεται αντιπρόεδρος (σε ηλικία 28 ετών) και άλλα μέλη της οικογένειας, επίσης, που μετείχαν στο διοικητικό συμβούλιο. Την 1η Ιουνίου του 2004, ο Τζουζέπε Μόρτσιο αντικαταστάθηκε από τον Σέρτζιο Μαρτσιόνε ως Διευθύνων Σύμβουλος.

### Ίδρυση

Την 21η Απριλίου 2010, στη Γενική Συνέλευση των μετόχων, ο διευθύνων σύμβουλος της Fiat, Σέρτζιο Μαρτσιόνε παρουσίασε το επιχειρηματικό σχέδιο που σχετιζόταν με την πενταετή περίοδο 2010-2014. Το σχέδιο περιλάμβανε την απόσχιση της Fiat από τα γεωργικά, βιομηχανικά και άλλα συστήματα μετάδοσης κίνησης, τα οποία θα συγχωνεύονταν στην Fiat Industrial, ενώ ταυτόχρονα, για τη διαχείριση των αυτοκινήτων, εξαρτημάτων και συστημάτων παραγωγής, είχε προγραμματιστεί να δημιουργηθεί νέος όμιλος Fiat. Για τις δύο εταιρείες που θα προέκυπταν από τη διάσπαση είχε ήδη προβλευθεί να εισαχθούν στο Χρηματιστήριο του Μιλάνου.

Οι σημαίες των δύο εταιρειών Fiat S.p.A. και Fiat Industrial S.p.A. στο Λινιότο.
Η διάσπαση του ομίλου ολοκληρώθηκε την 1η Ιανουαρίου 2011. Από την ημερομηνία αυτή η Fiat S.p.A. ξεκίνησε τη λειτουργία της, με τον Τζον Έλκαν ο οποίος ανέλαβε τη θέση του προέδρου. Στις 10 Ιανουαρίου του 2011, η Fiat S.p.A. συνέχισε την πολιτική για την απόκτηση του ομίλου Chrysler, αυξάνοντας το ποσοστό συμμετοχής της στο 25%. Στις 12 Απριλίου του 2011 αύξησε περισσότερο το ποσοστό της στο 30%, και στις 24 Μαΐου του 2011, το ποσοστό έφτασε στο 46%. Στις 21 Ιουλίου 2011, η Fiat S.p.A. ανακοίνωσε επίσημα ότι απέκτησε τον έλεγχο της πλειοψηφίας των μετοχών του ομίλου Chrysler, που ανήλθε σε 53,5%. Στις 5 Ιανουαρίου του 2012 το ποσοστό αυξήθηκε περαιτέρω σε 58,5%.

Την 1η Ιανουαρίου 2014 ανακοινώθηκε η έναρξη των εργασιών για την απόκτηση, μέσω της θυγατρικής της Fiat Βόρειας Αμερικής, το σύνολο των μετοχών του ομίλου Chrysler που κατείχε η United Auto Workers, που ολοκληρώθηκε στις 21 του ίδιου μήνα. Ως αποτέλεσμα, από τις 29 Ιανουαρίου και έπειτα ξεκίνησε μια αναδιοργάνωση για την κατάλληλη ολοκλήρωση της συγχώνευσης μεταξύ των δύο ομίλων της Fiat και της Chrysler, με στόχο να δημιουργηθεί μια νέα και μοναδική παγκόσμια οντότητα που ονομάζεται Fiat Chrysler Automobiles.

Δείτε επίσης
------------

* FIAT
* Fiat Chrysler Automobiles

Παραπομπές
----------

1. ↑  Fiat S.p.A. (15 June 2014). *Fiat S.p.A. approves merger plan for the formation of Fiat Chrysler Automobiles*. Δελτίο τύπου.  Ανακτήθηκε στις 26 February 2015.
2. ↑  Snavely, Brent (4 August 2014). «Merger opens new chapter for Fiat Chrysler Automobiles». *USAToday*.. Ανακτήθηκε στις 26 February 2015.
3. ↑  Wayland, Michael (7 October 2014). «Fiat Chrysler Automobiles merger to become official Sunday». *The Detroit News*.. Ανακτήθηκε στις 26 February 2015.
4. ↑  «Fiat says merger into Dutch-registered FCA effective October 12». Reuters. 7 October 2014. Αρχειοθετήθηκε από το πρωτότυπο στις 2015-10-16.. Ανακτήθηκε στις 26 February 2015.
5. 1 2 3  Tommaso Ebhardt and David Rocks (30 January 2014). «Maserati Boom Signals Fiat 'Arrivederci' to Italian Past». Bloomberg. .
6. ↑  fiatgroup.com (επιμ.). «The Five Year Plan» (PDF). Αρχειοθετήθηκε από το πρωτότυπο (PDF) στις 31 Δεκεμβρίου 2010. Ανακτήθηκε στις 8 Σεπτεμβρίου 2016.  Unknown parameter `|data=` ignored (`|date=` suggested) (βοήθεια)
7. ↑  Fiat SpA και Fiat Industrial SpA: Δύο νέα γκρουπ, δύο νέες ταυτότητες caranddriver.gr
8. ↑ . fiatspa.com. .
9. ↑  «Fiat annuncia aumento della propria quota di partecipazione in Chrysler Group LLC dal 25% al 30%». fiatspa.com. .
10. ↑  «A seguito del rifinanziamento del debito di Chrysler e del rimborso da parte di Chrysler dei prestiti concessi dai Governi USA e Canadese Fiat incrementa la propria partecipazione in Chrysler». fiatspa.com. .
11. ↑  «Fiat acquista le partecipazioni in Chrysler del Canada e del Dipartimento del Tesoro Statunitense». fiatspa.com. .
12. ↑  «Fiat incrementa la propria partecipazione in Chrysler Group LLC al 58,5%». fiatspa.com. .
13. ↑  «Fiat sottoscrive accordo per acquisire la restante quota del capitale di Chrysler Group LLC detenuta dal VEBA Trust». fiatspa.com. .
14. ↑  «Fiat S.p.A. completa acquisizione della restante quota del capitale di Chrysler Group LLC detenuta dal VEBA Trust». fiatspa.com. .
15. ↑  «Fiat S.p.A. si riorganizza a seguito dell’acquisto di Chrysler Group LLC». fiatspa.com. .

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Fiat S.p.A.** |

* Επίσημος ιστότοπος

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 236862867
* LCCN: n79058361
* SUDOC: 026527758
* BNF: cb118759135 (data)

 |

 |